title: Padomes Lēmums (1999. gada 3. maijs) par finanšu regulas izveidi, ar ko nosaka budžeta aspektus saistībā ar Padomes ģenerālsekretāra vadību attiecībā uz līgumiem, ko viņš noslēdzis dažu dalībvalstu vārdā par Administratīvās vienības palīdzības dienesta servera izveidi un darbību un SIRENE tīkla II fāzi

text:
Svarīgs juridisks paziņojums

|

31999D0323

Oficiālais Vēstnesis L 123 , 13/05/1999 Lpp. 0051 - 0055

		Padomes Lēmums(1999. gada 3. maijs)par finanšu regulas izveidi, ar ko nosaka budžeta aspektus saistībā ar Padomes ģenerālsekretāra vadību attiecībā uz līgumiem, ko viņš noslēdzis dažu dalībvalstu vārdā par Administratīvās vienības palīdzības dienesta servera izveidi un darbību un SIRENE tīkla II fāzi(1999/323/EK)EIROPAS SAVIENĪBAS PADOME,ņemot vērā 2. panta 1. punkta otrās daļas pirmo teikumu Protokolā, kas pievienots Līgumam par Eiropas Savienību un Eiropas Kopienas dibināšanas līgumam un ar ko Šengenas acquis integrē Eiropas Savienības sistēmā,(1) tā kā ar Padomes 1999. gada 3. maija Lēmumu 1999/322/EK ģenerālsekretāram saistībā ar Šengenas acquis integrēšanu Eiropas Savienības sistēmā ir piešķirtas pilnvaras rīkoties kā atsevišķu dalībvalstu pārstāvim, lai noslēgtu līgumus, kas attiecas uz administratīvās vienības un Sirene tīkla II fāzes "palīdzības dienesta servera" uzstādīšanu un darbību, un vadīt šādus līgumus [1];(2) tā kā finansiālās saistības, kas rodas saistībā ar šādiem līgumiem, nesedz no Eiropas Kopienu budžeta; tā kā tādēļ noteikumi 1977. gada 21. decembra Finanšu Regulā par Eiropas Kopienu vispārējo budžetu [2] nav piemērojami;(3) tā kā tādēļ jānosaka īpaši noteikumi, lai definētu sīki izstrādātas procedūras attiecībā uz tāda budžeta izveidi un izpildi, kuram jāatbilst saistībām, kas rodas šo līgumu rezultātā, uz to iemaksu segšanu, kuras attiecīgajām dalībvalstīm jāmaksā, un uz finanšu pārskatu iesniegšanu un revīziju,IR PIEŅĒMUSI ŠO LĒMUMU.I NODAĻAVispārēji principi1. pantsŠajā finanšu regulā "budžets" ir dokuments, ar ko katram finanšu gadam nosaka un iepriekš apstiprina paredzamos ieņēmumus un izdevumus, kuri vajadzīgi, lai izpildītu saistības, kas rodas saskaņā ar Padomes 1999. gada 3. maija Lēmumā minētajiem līgumiem.2. pantsAr šo Finanšu regulu nosaka sīki izstrādātus noteikumus par budžeta izveidi un izpildi.3. pants1. Budžets ir iedalīts iedaļās saskaņā ar pārvaldāmajiem līgumiem. Iedaļa, kas attiecas uz Padomes 1999. gada 3. maija Lēmuma 1. panta 1. punktā minēto līgumu, ir iedalīta nodaļās, kuras attiecīgi attiecas uz Sirene tīkla II fāzes uzstādīšanas budžetu un darbības budžetu. Vajadzības gadījumā katru nodaļu iedala pantos.2. Apropriācijas, kas katrā iedaļā ir paredzētas, nevar piešķirt citām izdevumu iedaļām.4. pants1. Visus ieņēmumus un izdevumus pilnībā iekļauj budžetā un pārskatos bez savstarpējas koriģēšanas. Kopējie ieņēmumi sedz kopējos izdevumus.2. Finanšu gads ilgst no 1. janvāra līdz 31. decembrim.3. Šā lēmuma 21. pantā minētās dalībvalstu iemaksas budžetā, kas veiktas veic pirms attiecīgā finanšu gada sākuma, kreditē tā finanšu gada budžetā.4. Finanšu gada izdevumus iekļauj attiecīgā gada pārskatos, pamatojoties uz izdevumiem, par kuriem finanšu kontrolieris ir saņēmis atļauju ne vēlāk kā 31. decembrī un par kuriem grāmatvedis ir veicis attiecīgus maksājumus līdz nākamā gada 15. janvārim.II NODAĻABudžeta izveide5. pants1. Budžetu sastāda eiro.2. Padomes ģenerālsekretārs provizorisko budžeta projektu nosūta Šengenas Informācijas sistēmas darba grupai, še turpmāk "SIS darba grupa", līdz 30. septembrim un pievieno paskaidrojuma rakstu.3. SIS darba grupa par šo provizorisko projektu sniedz atzinumu.4. Ģenerālsekretārs sastāda budžeta projektu un līdz 31. oktobrim to nosūta 21. pantā minētajām valstīm.5. Šā lēmuma 21. pantā minētās dalībvalstis, tiekoties Padomē, budžetu pieņem līdz gada beigām.6. Lēmums par budžeta pieņemšanu, ko ģenerālsekretārs noteiktajā kārtībā paziņo 21. pantā minētajām valstīm, iezīmē dienu, līdz kurai šīm valstīm jāveic iemaksas.6. pants1. Ja finanšu gada sākumā budžets nav pieņemts galīgajā variantā:- iemaksas var veikt katru mēnesi, maksājot ne vairāk kā vienu divpadsmito daļu no kopējām apropriācijām, kas atļautas iepriekšējā finanšu gada katrā budžeta iedaļā,- 21. pantā minēto valstu iemaksas var veikt katru mēnesi un ne vairāk kā vienas divpadsmitās daļās apmērā no iemaksām, kas veiktas saskaņā ar iepriekšējā gada attiecīgi pieņemto budžetu.2. Katru lēmumu izmantot vienu divpadsmito daļu, bet ne vairāk kā trīs divpadsmitās daļas no summām, kas iemaksātas iepriekšējā gada attiecīgi pieņemtā budžetā, pieņem ģenerālsekretārs, kurš to ar vēstuli nosūta 21. pantā minētajām valstīm.3. Lēmumu, ar kuru atļauj tādu maksājumu un iemaksu veikšanu, kas pārsniedz trīs divpadsmitās daļas no summām, kuras ir iemaksātas iepriekšējā gada attiecīgi pieņemtā budžetā, pieņem 21. pantā minētās dalībvalstis, tiekoties Padomē.4. Pasākumus, kas veikti saskaņā ar iepriekšējo punktu, nosaka nekavējoties, budžeta galīgās pieņemšanas laikā.7. pants1. Budžeta papildinājumu un grozījumu projektus iesniedz, izskata un pieņem tādā pašā formā un, izmantojot tādu pašu procedūru, kā to budžetu, kura aprēķinu tie groza.2. Budžeta grozījumus iesniedz katru gadu tajā mēnesi, kas seko pārskatu noslēgšanai, kā noteikts 25. panta 1. punktā, lai iepriekšējā finanšu gada budžeta izlietojuma bilanci iekļautu kā ieņēmumus, ja tā ir pozitīva, vai kā izdevumus, ja tā ir negatīva.8. pantsBudžetu var nodot atklātībai.III NODAĻABudžeta izpilde un grāmatvedība9. pantsBudžetu izpilda saskaņā ar principu, ka kredītrīkotājs un grāmatvedis ir dažādas personas. Kredītrīkotāja, grāmatveža un finanšu kontroliera pienākumi ir savstarpēji nesavienojami.10. pants1. Kredītrīkotāja uzdevumu attiecībā uz ieņēmumiem un izdevumiem veic Padomes ģenerāldirektors Ģenerālsekretariātā. Kredītrīkotājs izpilda budžetu ģenerālsekretāra vārdā, un, nepārsniedzot piešķirtās apropriācijas, viņš savas pilnvaras var uzticēt direktoram.2. Kredītrīkotājs var lemt par pārvietošanu no kādas nodaļas viena panta uz citu tās pašas nodaļas pantu. Ar SIS darba grupas piekrišanu viņš var lemt par pārvietošanu no kādas iedaļas nodaļas uz citu tās pašas iedaļas nodaļu. SIS darba grupa dod savu piekrišanu saskaņā ar tādiem pašiem nosacījumiem kā attiecībā uz atzinumu par budžetu.11. pantsFinanšu kontroliera uzdevumu veic Padomes finanšu kontrolieris saskaņā ar noteikumiem, kas attiecas uz viņa pienākumiem.12. pantsIeņēmumu iekasēšanu un izdevumu apmaksu veic A ģenerāldirektorāta grāmatvedis Padomes Ģenerālsekretariātā.13. pants1. Lai iekasētu summu, kas jāmaksā saskaņā ar 21. pantu, ir vajadzīgs kredītrīkotāja izdots iekasēšanas rīkojums. Iekasēšanas rīkojumus nosūta grāmatvedim, kas tos iesniedz finanšu kontrolierim apstiprināšanai.2. Finanšu kontroliera apstiprinājums ir vajadzīgs, lai pārliecinātos, ka:- ieņēmumi ir iegrāmatoti pareizajā budžeta postenī,- iekasēšanas rīkojums ir pareizs un atbilst attiecīgajiem noteikumiem,- apstiprinošie dokumenti ir pareizi,- debitores valsts kompetentā iestāde ir norādīta pareizi,- ir norādīts termiņš,- summa un valūta ir pareiza.3. Grāmatvedis uzņemas atbildību par iekasēšanas rīkojumu pienācīgu sastādīšanu.14. pants1. Par pasākumu, kas iespējams rada budžeta izdevumus, kredītrīkotājam vispirms jāiesniedz grāmatvedim priekšlikums attiecībā uz izdevumu saistībām, norādot mērķi, summu, budžeta posteni, no kura izdevumus segs, un kreditoru. Grāmatvedis priekšlikumu iesniedz finanšu kontrolierim apstiprināšanai.2. Finanšu kontroliera apstiprinājums ir vajadzīgs, lai pārliecinātos, ka:- priekšlikums par saistībām ir noformēts saskaņā ar 1. punktu,- izdevumus maksā no pareizā budžeta posteņa,- apropriācijas budžetā ir pieejamas,- izdevumi ir pareizi un atbilst attiecīgajiem noteikumiem.15. pants1. Kredītrīkotāja veiktās izdevumu pārbaudes mērķis ir:- pārbaudīt kreditora prasījumu,- noteikt vai pārbaudīt maksājamās summas pastāvēšanu un apmēru,- pārbaudīt nosacījumus, ar kādiem maksājums jāveic,- pārbaudīt, vai iepirkumi un sniegtie pakalpojumi atbilst pasūtītajiem.2. Kredītrīkotājs var pārbaudes veikt uz savu atbildību.16. pants1. Kredītrīkotājs, izsniedzot maksājumu rīkojumu (pilnvarojumu), pilnvaro grāmatvedi samaksāt izdevumu posteni, kas ir pārbaudīts.2. Pilnvarojumā norāda:- finanšu gadu, par kuru veic maksājumu,- budžeta iedaļu, nodaļu un pantu,- summu, kas jāmaksā, ar cipariem un vārdiem, kā arī maksājuma valūtu,- kreditora vārdu vai nosaukumu un adresi,- izdevumu mērķi,- maksāšanas veidu,- attiecīgo saistību apstiprinājumu numurus un datumus.3. Maksājuma rīkojumu kredītrīkotājs datē un paraksta.4. Grāmatvedis maksājumu rīkojumu kopā arī oriģinālajiem apstiprinošajiem dokumentiem iesniedz finanšu kontrolierim apstiprināšanai.5. Finanšu kontroliera apstiprinājums ir vajadzīgs, lai pārliecinātos, ka:- maksājuma rīkojums izsniegts pareizi,- maksājuma rīkojums atbilst izdevumu saistībām un tajā norādītā summa ir pareiza,- izdevumus maksā no pareizā budžeta posteņa,- apropriācijas ir pieejamas attiecīgajā budžeta iedaļā vai pantā,- apstiprinošie dokumenti ir pareizi,- kreditora vārds vai nosaukums un dati ir norādīti pareizi.6. Izdevumus pirms tam ir jāsedz no 21. pantā minēto valstu iemaksām, ja tās nav veiktas – no bankas aizdevuma. Ja atsevišķas dalībvalstis iemaksas nav veikušas, izdevumus par iepriekšējā finansējuma aizdevumu sadala šo dalībvalstu starpā, proporcionāli nesamaksātajām iemaksām un ņemot vērā maksājuma aizkavēšanās ilgumu.17. pantsMaksājumus veic caur bankas kontu, kas šim mērķim ir speciāli atvērts Padomes Ģenerālsekretariāta vārdā. Uz bankas pārveduma rīkojumiem jābūt divu ģenerālsekretāra izvirzītu ierēdņu parakstiem, un vienam no šiem ierēdņiem jābūt grāmatvedim.18. pantsJa finanšu kontrolieris atsaka dod 13., 14. vai 16. pantā noteikto apstiprinājumu un kredītrīkotājs savu priekšlikumu patur spēkā, jautājumu iesniedz izskatīšanai ģenerālsekretāram. Izņemot gadījumus, kad apšauba apropriāciju pieejamību, ģenerālsekretārs var ar pienācīgi pamatotu lēmumu atteikumu noraidīt un iekasēšanas rīkojumu, izdevumu saistības vai maksājumu rīkojumu apstiprināt. Ģenerālsekretārs par šādu lēmumu viena mēneša laikā informē Revīzijas palātu. Lēmums ir piemērojams no apstiprinājuma atteikuma dienas.19. pantsJa kredītrīkotājs, finanšu kontrolieris vai grāmatvedis neievēro šīs Finanšu regulas noteikumus, viņus disciplināri soda, kā noteikts Eiropas Kopienu Civildienesta noteikumos.20. pantsGrāmatvedības uzskaiti veic ar divkāršā ieraksta metodi, par atskaites periodu nosakot kalendāro gadu. Tajā uzrāda visus attiecīgā finanšu gada ieņēmumus un izdevumus.IV NODAĻAValstu iemaksas21. pants1. Budžeta ieņēmumus sastāda visu šādu valstu finanšu iemaksas: Beļģija, Dānija, Vācija, Grieķija, Spānija, Francija, Itālija, Luksemburga, Nīderlande, Austrija, Portugāle, Somija, Zviedrija, kā arī Islande un Norvēģija.2. Šo valstu finanšu iemaksas ir noteiktas budžetā un izteiktas eiro.22. pantsŠā lēmuma 21. pantā minētās valstis savas finanšu iemaksas ģenerālsekretāram veic saskaņā ar šādu formulu.To iemaksu sadalījums, kas jāmaksā 21. panta minētajām valstīm, no vienas puses, un Islandei un Norvēģijai ("citas valstis"), no otras puses, aprēķina katru gadu, pamatojoties uz attiecīgās dalībvalsts un citas valsts daļu visu 21. pantā minēto valstu kopējā iekšzemes kopproduktā (IKP) iepriekšējā finanšu gadā. Attiecīgo dalībvalstu iemaksu sadalījumu aprēķina katru gadu, ņemot vērā citu valstu iemaksas, pamatojoties uz katras šīs dalībvalsts samaksāto PVN resursu attiecību pret Eiropas Kopienu kopējiem PVN resursiem, kā noteikts Kopienu budžeta pēdējā grozījumā iepriekšējā finanšu gada laikā.23. pants1. Ģenerālsekretārs nosūta iemaksu pieprasījumus katrai valstij vēstulē ar valsts pārvaldes iestāžu starpniecību, kuru nosaukumi un adreses viņam ir paziņotas.2. Minētajā vēstulē jāiekļauj šāda informācija:- lēmums budžetu pieņemt, vai, ja piemēro 6. pantu, lēmums iemaksas veikt paredzēto divpadsmito daļu apmērā,- summa, kas katrai valstij jāmaksā un kas izteikta eiro saskaņā ar 22. pantā minēto sadalījumu,- ziņas, kas vajadzīgas iemaksas veikšanai.3. Iemaksas veic 17. pantā minētajā bankas kontā.4. Tās jāmaksā eiro.24. pants1. Šā lēmuma 21. pantā minētajām valstīm jāsamaksā 25 % no savas iemaksas ne vēlāk kā līdz 15. februārim, 1. aprīlim, 1. jūlijam un 1. oktobrim.2. Ja kāda valsts nav izpildījusi savas finanšu saistības, pēc analoģijas piemēro spēkā esošos Kopienas noteikumus par procentiem, ko ietur saistībā ar novēlotu iemaksu Kopienas budžetā.V NODAĻAPārskatu iesniegšana un revīzija25. pants1. Ģenerālsekretārs divu mēnešu laikā no budžeta izpildes termiņa beigām sastāda ieņēmumu un izdevumu pārskatu un bilanci, un viņš tās nosūta SIS darba grupai.2. Ieņēmumu un izdevumu pārskatā atspoguļo visus iepriekšējā finanšu gadā notikušos ieņēmumu un izdevumu darījumus. To iesniedz tādā pašā formā un iedala tāpat kā budžetu.3. Pārskatam pievieno šādus dokumentus:- apstiprinošu dokumentu, kurā atspoguļota katras no 21. pantā minētās valsts situācija attiecībā uz finanšu iemaksu veikšanu,- dokumentu, kas apstiprina apropriāciju pārskaitījumu.4. Bilance parāda budžeta aktīvus un pasīvus iepriekšējā finanšu gada 31. decembrī.26. pants1. Revīzijas palātu lūdz veikt pārskatu revīziju.2. Ģenerālsekretārs ieņēmumu un izdevumu pārskatu un bilanci nosūta Revīzijas palātai 15 dienu laikā pēc 25. panta 1. punktā noteiktā perioda beigām.3. Revīzijas palātas veiktās revīzijas mērķis ir noteikt, ka visi ieņēmumi ir saņemti un visi izdevumi ir radušies likumīgi un pareizi saskaņā ar pārvaldāmajiem līgumiem, budžetu un šo Finanšu regulu.4. Ģenerālsekretārs sniedz Revīzijas palātai atbalstu, ko tas uzskata par vajadzīgu, lai tā šo uzdevumu varētu veikt.27. pantsIeņēmumu un izdevumu pārskatu, bilanci un Revīzijas palātas ziņojumu, vajadzīgajā gadījumā kopā ar ģenerālsekretāra atsauksmēm līdz 1. jūlijam iesniedz 21. panta minētajām valstīm. 21. pantā minētās valstis, tiekoties Padomē, apstiprina, ka ģenerālsekretārs budžetu ir izpildījis pareizi.VI NODAĻANobeiguma noteikumi28. pantsŠengenas acquis noteikumu ieviešana attiecībā uz Šengenas Informācijas sistēmu valstij, kas nav minēta 21. pantā, še turpmāk "cita valsts", ietver:- 21. pantā minēto valstu iemaksu daļas atkārtotu koriģēšanu, kā noteikts 22. pantā,- 21. panta minēto valstu iemaksu koriģēšanu, lai noteiktu iemaksu Sirene II fāzes darbībai, kura citai valstij jāveic par visu kārtējo finanšu gadu,- 21. panta minēto valstu iemaksu koriģēšanu, lai noteiktu kāda daļa no Sirene II fāzes uzstādīšanas izmaksām citai valstij jāsedz. Šo procentuālo daļu aprēķina, pamatojoties uz citas valsts samaksāto PVN resursu attiecību pret Eiropas Kopienu kopējiem PVN resursiem iepriekšējos finanšu gados, kad Sirene II fāzes uzstādīšanas izmaksas ir radušās. Procentuālo iemaksu veic, ņemot vērā 21. pantā minētajām valstīm izsniegto kredītzīmi par summu, kas ir proporcionāla to daļai, kura aprēķināta saskaņā ar 22. pantu. Citas valstis var izvēlēties attiecīgo summu pievienot darbības budžeta daļai vai prasīt atmaksu.29. pantsŠo Finanšu regulu piemēro ar attiecīgajām izmaiņām ieņēmumu un izdevumu izpildei, kas vajadzīga, lai ievērotu saistības, kuras rodas saskaņā ar Padomes 1999. gada 3. maija Lēmuma 1. pantā minētajiem līgumiem par atlikušajā tā finanšu gada periodā, kad šī regula stājas spēkā.30. pants1. Šī Finanšu regula stājas spēkā nekavējoties.2. To publicē Eiropas Kopienu Oficiālajā Vēstnesī.Briselē, 1999. gada 3. maijāPadomes vārdā —priekšsēdētājsJ. Fischer[1] OV L 123, 13.5.1999., 49. lpp.[2] OV L 356, 31.12.1977., 1. lpp.--------------------------------------------------


title: Padomes Lēmums (2016. gada 11. aprīlis), ar ko atjauno Eiropas Profesionālās izglītības attīstības centra valdi

text:
               19.4.2016

               LV

               Eiropas Savienības Oficiālais Vēstnesis

               C 137/2

         PADOMES LĒMUMS
   (2016. gada 11. aprīlis),
   ar ko atjauno Eiropas Profesionālās izglītības attīstības centra valdi
   (2016/C 137/02)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Austrijas valdības izvirzīto kandidatūru,
   ņemot vērā darba ņēmēju pārstāvju kandidātu, ko Padomei iesniegusi Komisija,
   tā kā:

               (1)

               Padome ar 2015. gada 14. jūlija lēmumu (2) un 2015. gada 14. septembra lēmumu (3) iecēla Eiropas Profesionālās izglītības attīstības centra valdes locekļus uz laikposmu no 2015. gada 18. septembra līdz 2018. gada 17. septembrim.

               (2)

               Centra valdē ir atbrīvojusies Austrijas locekļa vieta valdības pārstāvju kategorijā, Reinhard NÖBAUER kungam atkāpjoties no amata.

               (3)

               Centra valdē ir atbrīvojusies Kipras locekļa vieta darba devēju organizāciju pārstāvju kategorijā, Michael PILIKOS kungam atkāpjoties no amata.

               (4)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2018. gada 17. septembrī,

         IR PIEŅĒMUSI ŠO LĒMUMU.
   1. pants
   Ar šo minētās personas tiek ieceltas par Eiropas Profesionālās izglītības attīstības centra valdes locekļiem uz atlikušo pilnvaru laiku līdz 2018. gada 17. septembrim.
   VALDĪBAS PĀRSTĀVJI

               AUSTRIJA

                  Eduard STAUDECKER kungs

         DARBA DEVĒJU ORGANIZĀCIJU PĀRSTĀVJI

               KIPRA

                  Michael ANTONIOU kungs

         2. pants
   Šis lēmums informācijas vajadzībām ir jāpublicē Eiropas Savienības Oficiālajā Vēstnesī.

      Luksemburgā, 2016. gada 11. aprīlī

            Padomes vārdā –

            priekšsēdētājs

         M.H.P. VAN DAM

      (1)  OV L 39, 13.2.1975., 1. lpp.

      (2)  OV C 232, 16.7.2015., 2. lpp.

      (3)  OV C 305, 16.9.2015., 2. lpp.


title: Padomes Lēmums 2014/449/KĀDP ( 2014. gada 10. jūlijs ) par ierobežojošiem pasākumiem saistībā ar situāciju Dienvidsudānā

text:
               11.7.2014

               LV

               Eiropas Savienības Oficiālais Vēstnesis

               L 203/100

         PADOMES LĒMUMS 2014/449/KĀDP
   (2014. gada 10. jūlijs)
   par ierobežojošiem pasākumiem saistībā ar situāciju Dienvidsudānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2011. gada 18. jūlijā pieņēma Lēmumu 2011/423/KĀDP (1).

               (2)

               Padome 2014. gada 20. janvārī pieņēma secinājumus par to, ka, atbalstot Āfrikas Savienības (ĀS) un Starpvaldību attīstības iestādes (IGAD) centienus un ciešā koordinācijā ar starptautiskiem partneriem, būtu jāapsver mērķtiecīgi, ierobežojoši pasākumi pret personām, kuras kavē miera procesu Dienvidsudānā. 2014. gada 17. martā Padome atkārtoti pauda gatavību apsvērt šādus pasākumus saistībā ar Dienvidsudānu.

               (3)

               Padome joprojām pauž nopietnas bažas par stāvokli Dienvidsudānā. Tādēļ pret personām, kas kavē politisko procesu Dienvidsudānā, tostarp veicot vardarbības aktus vai pārkāpjot pamiera vienošanos, kā arī pret personām, kas ir atbildīgas par nopietniem cilvēktiesību pārkāpumiem Dienvidsudānā, būtu jānosaka ierobežojoši pasākumi.

               (4)

               Skaidrības pēc ierobežojošie pasākumi, kas ir vērsti pret personām, kuras kavē politisko procesu Dienvidsudānā vai kuras ir atbildīgas par nopietniem cilvēktiesību pārkāpumiem Dienvidsudānā, un ierobežojošie pasākumi, kas jau ir noteikti ar Lēmumu 2011/423/KĀDP, ciktāl tie attiecas uz Dienvidsudānu, būtu jāiekļauj vienā tiesību instrumentā,

         IR PIEŅĒMUSI ŠO LĒMUMU.
   1. pants
   1.   Dalībvalstu valstspiederīgajiem vai no dalībvalstu teritorijām, vai izmantojot to karoga kuģus vai gaisa kuģus, aizliegts veikt ieroču un ar tiem saistīto visa veida materiālu, tostarp ieroču un munīcijas, militāro transportlīdzekļu un ekipējuma, paramilitāro spēku ekipējuma un rezerves daļu pārdošanu, piegādi vai nodošanu Dienvidsudānai vai to eksportu uz Dienvidsudānu neatkarīgi no tā, vai to izcelsme ir vai nav dalībvalstu teritorijās.
   2.   Ir aizliegts arī:

               a)

               tieši vai netieši jebkurai fiziskai vai juridiskai personai, vienībai vai struktūrai Dienvidsudānā vai izmantošanai Dienvidsudānā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi vai izmantošanu;

               b)

               tieši vai netieši jebkurai fiziskai vai juridiskai personai, vienībai vai struktūrai Dienvidsudānā vai izmantošanai Dienvidsudānā piešķirt finansējumu vai finanšu palīdzību saistībā ar 1. punktā minētajiem priekšmetiem, tostarp, jo īpaši, piešķīrumus, aizdevumus un eksporta kredītu apdrošināšanu, kā arī apdrošināšanu vai pārapdrošināšanu jebkādai šādu priekšmetu pārdošanai, piegādei, nodošanai vai eksportēšanai vai ar tiem saistītai tehniskai palīdzībai, starpnieka pakalpojumiem vai citiem pakalpojumiem;

               c)

               apzināti un tīši piedalīties darbībās, kuru mērķis vai sekas ir apiet a) un b) apakšpunktā minētos pasākumus.

         2. pants
   1.   Lēmuma 1. pantu nepiemēro:

               a)

               tāda militāra ekipējuma pārdošanai, piegādei, nodošanai vai eksportam, kas nav paredzēts nonāvēšanai, bet kas paredzēts vienīgi humānai palīdzībai, cilvēktiesību uzraudzībai vai lietošanai aizsardzības nolūkā, vai ANO, ĀS, Eiropas Savienības vai Starpvaldību attīstības iestādes (IGAD) īstenotām iestāžu darba uzlabošanas programmām, vai tādu materiālu pārdošanai, piegādei, nodošanai vai eksportam, kas paredzēts Eiropas Savienības, ANO un ĀS krīzes pārvarēšanas operācijām;

               b)

               lai pārdotu, piegādātu, nodotu vai eksportētu transportlīdzekļus, kas nav paredzēti militāriem mērķiem un kuri ir izgatavoti no ballistiskas aizsardzības materiāliem, vai kuros ir uzstādīti šādi materiāli, vienīgi nolūkā nodrošināt Dienvidsudānā Eiropas Savienības un tās dalībvalstu personāla vai ANO, ĀS vai IGAD personāla aizsardzību;

               c)

               tehniskās palīdzības, starpnieku pakalpojumu un citu pakalpojumu sniegšanai, kas saistīti ar ekipējumu vai programmām un darbībām, kas minēti a) apakšpunktā;

               d)

               finansējuma un finansiālās palīdzības sniegšanai attiecībā uz ekipējumu vai programmām un darbībām, kas minēti a) apakšpunktā;

               e)

               tāda atmīnēšanas ekipējuma un materiālu pārdošanai, piegādei, nodošanai vai eksportam, kas paredzēts atmīnēšanas operācijām;

               f)

               tāda militāra ekipējuma pārdošanai, piegādei, nodošanai vai eksportam, kas nav paredzēts nonāvēšanai, bet kas paredzēts vienīgi Dienvidsudānas drošības sektora reformu procesa atbalstam, kā arī ar šādu ekipējumu saistītam finansējumam, finanšu palīdzībai vai tehniskai palīdzībai;

         ar noteikumu, ka šādas piegādes ir iepriekš apstiprinājusi attiecīgās dalībvalsts kompetentā iestāde.
   2.   Lēmuma 1. pants neattiecas arī uz aizsargtērpiem, tostarp artilērijas jakām un militārām ķiverēm, ko, Eiropas Savienības vai tās dalībvalstu personāls, ANO vai IGAD personāls vai plašsaziņas līdzekļu pārstāvji, humānās palīdzības un attīstības darbinieki un ar to saistītais personāls uz laiku eksportē uz Dienvidsudānu tikai savai personiskajai lietošanai.
   3.   Dalībvalstis izvērtē katru šajā punktā noteikto piegāžu gadījumu atsevišķi, ņemot vērā visus kritērijus, kas norādīti Padomes Kopējā nostājā 2008/944/KĀDP (2). Dalībvalstis pieprasa atbilstīgu drošības kontroli attiecībā uz tādu atļauju ļaunprātīgu izmantošanu, kas piešķirtas saskaņā ar šo pantu, un pēc vajadzības paredz pasākumus ekipējuma nogādāšanai atpakaļ izcelsmes valstī.
   3. pants
   1.   Dalībvalstis veic visus vajadzīgos pasākumus, lai novērstu, ka to teritorijās iebrauc vai to teritorijas šķērso personas, kas kavē politisko procesu Dienvidsudānā, tostarp veicot vardarbības aktus vai pārkāpjot pamiera vienošanos, kā arī personas, kas ir atbildīgas par nopietniem cilvēktiesību pārkāpumiem Dienvidsudānā, un ar tām saistītas personas, kā minēts pielikumā.
   2.   Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.
   3.   Šā panta 1. punkts neskar gadījumus, ja dalībvalstij saistības uzliek starptautiskas tiesības, proti:

               a)

               kā starptautiskas starpvaldību organizācijas uzņēmējvalstij;

               b)

               kā ANO sasauktas vai tās aizgādnībā rīkotas starptautiskas konferences uzņēmējvalstij;

               c)

               saskaņā ar daudzpusēju nolīgumu, ar ko piešķir privilēģijas un imunitāti; vai

               d)

               ievērojot 1929. gada Samierināšanās līgumu (Laterāna pakts), ko noslēdza Svētais Krēsls (Vatikāna Pilsētvalsts) un Itālija.

         4.   Šā panta 3. punktu uzskata par piemērojamu arī gadījumos, ja kāda dalībvalsts ir Eiropas Drošības un sadarbības organizācijas (EDSO) uzņēmējvalsts.
   5.   Padomi pienācīgi informē par visiem gadījumiem, kad dalībvalsts piešķir izņēmumu saskaņā ar 3. un 4. punktu.
   6.   Dalībvalstis var paredzēt izņēmumus pasākumu piemērošanai, kas paredzēti saskaņā ar 1. punktu, ja ieceļošana ir pamatota steidzamu humānās palīdzības iemeslu dēļ, vai lai apmeklētu starpvaldību sanāksmes un sanāksmes, kuras atbalsta Eiropas Savienība, vai ja kāda dalībvalsts ir EDSO uzņēmējvalsts, ja notiek politiskais dialogs, kas tieši veicina ierobežojošo pasākumu politiskos mērķus, tostarp demokrātiju, cilvēktiesības un tiesiskumu Dienvidusdānā.
   7.   Dalībvalsts, kas vēlas piešķirt 6. punktā minētos izņēmumus, par to rakstiski paziņo Padomei. Izņēmumu uzskata par piešķirtu, ja divās darba dienās no brīža, kad saņemts paziņojums par ierosināto izņēmumu, viens vai vairāki Padomes locekļi rakstiski neiebilst pret šādu rīcību. Ja viens vai vairāki Padomes locekļi iebilst, Padome ar kvalificētu balsu vairākumu var pieņemt lēmumu piešķirt ierosināto izņēmumu.
   8.   Gadījumos, kad dalībvalsts saskaņā ar 3., 4., 6. un 7. punktu atļauj pielikumā minētajām personām ieceļot dalībvalstī vai šķērsot tās teritoriju, atļauju piešķir tikai tādiem nolūkiem, kādiem tā ir paredzēta, un tikai tām personām, uz kurām tā attiecas.
   4. pants
   1.   Tiek iesaldēti visi līdzekļi un saimnieciskie resursi, kas ir to personu īpašumā, valdījumā, turējumā vai pārziņā, kas kavē politisko procesu Dienvidsudānā, tostarp veicot vardarbības aktus vai pārkāpjot pamiera vienošanos, kā arī to personu un ar tām saistītu fizisku vai juridisku personu, vienību vai struktūru īpašumā, valdījumā, turējumā vai pārziņā, kas ir atbildīgas par nopietniem cilvēktiesību pārkāpumiem Dienvidsudānā, kā minēts pielikumā.
   2.   Nekādi līdzekļi vai saimnieciskie resursi netiek darīti tieši vai netieši pieejami pielikumā minētajām fiziskajām vai juridiskajām personām, vienībām vai struktūrām vai to interesēs.
   3.   Dalībvalsts kompetentā iestāde var atļaut dažu iesaldēto līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tā uzskata par atbilstīgiem, ja tā ir konstatējusi, ka attiecīgie līdzekļi vai saimnieciskie resursi ir:

               a)

               vajadzīgi, lai segtu pielikumā uzskaitīto personu un to apgādājamo ģimenes locekļu pamatvajadzības, tostarp maksājumus par pārtikas produktiem, īri vai hipotēku, zālēm un medicīnisko aprūpi, nodokļu, apdrošināšanas prēmiju un komunālo pakalpojumu maksājumus;

               b)

               paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

               c)

               paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai pārvaldību; vai

               d)

               vajadzīgi ārkārtas izdevumiem, ar noteikumu, ka kompetentā iestāde pārējo dalībvalstu kompetentajām iestādēm un Komisijai vismaz divas nedēļas pirms atļaujas piešķiršanas ir paziņojusi pamatojumu, kāpēc tā uzskata, ka būtu jāpiešķir īpaša atļauja.

         Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo daļu.
   4.   Atkāpjoties no 1. punkta, dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu, ja ir izpildīti šādi nosacījumi:

               a)

               uz līdzekļiem vai saimnieciskajiem resursiem attiecas šķīrējtiesas nolēmums, kas ir pieņemts pirms dienas, kad 1. punktā minētā fiziskā vai juridiskā persona, vienība vai struktūra tika iekļauta pielikumā minētajā sarakstā, vai pirms vai pēc minētās dienas Savienībā pieņemts tiesas vai administratīvs nolēmums vai attiecīgajā dalībvalstī izpildāms tiesas nolēmums;

               b)

               līdzekļus vai saimnieciskos resursus izmantos vienīgi, lai izpildītu prasījumus, kas izriet no šāda nolēmuma vai kas atzīti par spēkā esošiem ar šādu nolēmumu, ievērojot ierobežojumus, kas noteikti piemērojamajos normatīvajos aktos, kuri reglamentē tiesības, kas ir personām, kurām ir šādi prasījumi;

               c)

               nolēmums nav pieņemts kādas pielikumā uzskaitītas fiziskas vai juridiskas personas, vienības vai struktūras interesēs;

               d)

               šāda nolēmuma atzīšana nav pretrunā attiecīgās dalībvalsts sabiedriskajai kārtībai.

         Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo daļu.
   5.   Šā panta 1. punkts neliedz sarakstā iekļautai fiziskai vai juridiskai personai, vienībai vai struktūrai veikt maksājumus saskaņā ar līgumu, kas noslēgts pirms datuma, kurā šāda fiziska vai juridiska persona, vienība vai struktūra ir iekļauta pielikumā, ar noteikumu, ka attiecīgā dalībvalsts ir secinājusi, ka maksājumu tieši vai netieši nesaņem 1. punktā minētā fiziskā vai juridiskā persona, vienība vai struktūra.
   6.   Šā panta 2. punktu nepiemēro iesaldētu kontu papildināšanai ar:

               a)

               procentiem vai citiem ieņēmumiem no minētajiem kontiem;

               b)

               maksājumiem, kuri paredzēti līgumos, nolīgumos vai saistībās, kas noslēgtas vai radušās pirms dienas, kad uz minētajiem kontiem attiecināja 1. un 2. punktā paredzētos pasākumus; vai

               c)

               maksājumiem, kuri paredzēti Savienībā pieņemtā tiesas, administratīvā vai šķīrējtiesas nolēmumā vai attiecīgajā dalībvalstī izpildāmā tiesas nolēmumā,

         ar noteikumu, ka uz visiem šādiem procentiem, cita veida ieņēmumiem un maksājumiem joprojām attiecas 1. punktā paredzētie pasākumi.
   5. pants
   1.   Padome pēc kādas dalībvalsts vai Savienības Augstā pārstāvja ārlietās un drošības politikas jautājumos priekšlikuma nolemj izstrādāt un grozīt pielikumā iekļauto sarakstu.
   2.   Padome 1. punktā minēto lēmumu, tostarp pamatojumu iekļaušanai sarakstā, paziņo attiecīgajai fiziskajai vai juridiskajai personai, vienībai vai struktūrai vai nu tieši, ja ir zināma tās adrese, vai publicējot paziņojumu, dodot šādai fiziskai vai juridiskai personai, vienībai vai struktūrai iespēju paust savus apsvērumus.
   3.   Ja ir iesniegti apsvērumi vai būtiski jauni pierādījumi, Padome pārskata 1. punktā minēto lēmumu un atbilstīgi informē attiecīgo fizisko vai juridisko personu, vienību vai struktūru.
   6. pants
   1.   Pielikumā norāda pamatojumu 3. panta 1. punktā un 4. panta 1. punktā minēto personu iekļaušanai sarakstā.
   2.   Pielikumā iekļauj arī vajadzīgo informāciju attiecīgo personu identificēšanai, ja tāda ir pieejama. Šāda informācija var ietvert vārdu un uzvārdu, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā ir zināma, un amatu vai profesiju. Attiecībā uz juridiskām personām, vienībām vai struktūrām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu.
   7. pants
   Lai šajā lēmumā izklāstīto pasākumu ietekme būtu pēc iespējas lielāka, Savienība aicina trešās valstis pieņemt šajā lēmumā paredzētajiem pasākumiem līdzīgus ierobežojošus pasākumus.
   8. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   Šis lēmums ir spēkā līdz 2015. gada 12. jūlijam.
   Šo lēmumu pastāvīgi pārskata. Ja Padome uzskata, ka lēmuma mērķi nav sasniegti, lēmumu attiecīgi atjauno vai groza.

      Briselē, 2014. gada 10. jūlijā

            Padomes vārdā –

            priekšsēdētājs

         S. GOZI

      (1)  Padomes Lēmums 2011/423/KĀDP (2011. gada 18. jūlijs) par ierobežojošiem pasākumiem pret Sudānu un Dienvidsudānu un ar ko atceļ Kopējo nostāju 2005/411/KĀDP (OV L 188, 19.7.2011., 20. lpp.).

      (2)  Padomes Kopējā nostāja 2008/944/KĀDP (2008. gada 8. decembris), ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli (OV L 335, 13.12.2008., 99. lpp.).

      PIELIKUMS
      To fizisko vai juridisko personu, vienību vai struktūru saraksts, kas minētas 3. un 4. pantā

                  Vārds

                  Identifikācijas informācija

                  Pamatojums

                  Sarakstā iekļaušanas datums

                  1.

                  Santino DENG
                  (jeb Santino Deng Wol)

                  Sudānas Tautas atbrīvošanas armijas Trešās kājnieku divīzijas komandieris

                     Santino Deng ir komandieris Sudānas Tautas atbrīvošanas armijas Trešajai kājnieku divīzijai, kas piedalījās Bentiu atkārtotā sagrābšanā 2014. gada maijā. Tātad Santino Deng ir atbildīgs par Nolīguma par karadarbības pārtraukšanu pārkāpumu 23. janvārī.

                  11.7.2014.

                  2.

                  Peter GADET
                  (jeb Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Pret valdību noskaņoto Nuer bruņoto kaujinieku līderis.
                  Dzimšanas vieta: Mayom County Unity State

                     Peter Gadet vada pret valdību noskaņotus Nuer bruņotus kaujiniekus, kas 2014. gada 15.–17. aprīlī uzbruka Bentiu, pārkāpjot 23. janvāra Nolīgumu par karadarbības pārtraukšanu. Uzbrukumā tika nogalināts vairāk nekā 200 civiliedzīvotāju. Tādēļ Peter Gadet ir atbildīgs par pastāvīgu vardarbības uzkurināšanu, tādējādi kavējot politisko procesu Dienvidsudānā, un par nopietniem cilvēktiesību pārkāpumiem.

                  11.7.2014.


title: Komisijas lēmums (2001. gada 14. decembris) par piecu tādu Izraēlas pētniecības iestāžu atzīšanu, kas atbilst labas laboratorijas prakses (LLP) prasībām attiecīgajās to kompetences jomās

text:
Svarīgs juridisks paziņojums

|

32002D0228

Oficiālais Vēstnesis L 075 , 16/03/2002 Lpp. 0068 - 0069

		Komisijas lēmums(2001. gada 14. decembris)par piecu tādu Izraēlas pētniecības iestāžu atzīšanu, kas atbilst labas laboratorijas prakses (LLP) prasībām attiecīgajās to kompetences jomās(2002/228/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1999. gada 19. jūlija Lēmumu 1999/662/EK par Nolīguma starp Eiropas Kopienu un Izraēlas Valsti par ESAO labas laboratorijas prakses (LLP) un atbilstības uzraudzības programmu principu savstarpējo atzīšanu slēgšanu [1], un jo īpaši tā 3. panta 1. punktu,apspriedusies ar Padomes iecelto īpašo komiteju,tā kā:(1) Pēc pārbaudēm, ko starp 1996. gada 28. martu un 2000. gada 1. janvāri veica EK iecelti inspektori, saskaņā ar 12. pantu Nolīgumā starp Eiropas Kopienu un Izraēlas Valsti par ESAO labas laboratorijas prakses (LLP) un atbilstības uzraudzības programmu principu savstarpēju atzīšanu piecas Izraēlas pētniecības iestādes tika atzītas par atbilstošām LLP prasībām attiecīgajās to kompetences jomās.(2) Saskaņā ar šā nolīguma 12. pantu Kopienai jāatzīst piecas iepriekšminētās pētniecības iestādes,IR PIEŅĒMUSI ŠO LĒMUMU.Vienīgais pantsAr šo Kopiena atzīst piecas Izraēlas pētniecības iestādes, kas minētas pielikumā kā atbilstīgas LLP attiecīgajās to kompetences jomās.Briselē, 2001. gada 14. decembrīKomisijas vārdā —Komisijas loceklisPascal Lamy[1] OV L 263, 9.10.1999., 6. lpp.--------------------------------------------------PIELIKUMSIzraēlas pētniecības iestādes, kas atbilst LLP, un to kompetences jomasAgan Chemical Manufacturers LtdAnalytical Laboratory77102 Ashdod,IsraelKompetences joma: fizikāli ķīmiskā testēšanaAminolab LtdAnalytical Laboratory ServicesWeizmann Science Park76326 Rehovot,IsraelKompetences joma: analītiskā un klīniskā ķīmijaAnalyst Research LaboratoriesHamanov Street 376111 Rehovot,IsraelKompetences joma: fizikāli ķīmiskā testēšana un analītiskā un klīniskā ķīmijaHarlan Biotech Israel LtdKiryat Weizmann, Building #13B76326 Rehovot,IsraelKompetences joma: toksiskuma pētījumiMakteshim Chemical Works LtdPhysicochemical Research84100 Beer Sheva,IsraelKompetences joma: fizikāli ķīmiskā--------------------------------------------------


title: Komisijas Lēmums (ES) 2015/163 ( 2014. gada 21. novembris ) par to pasākumu saderību ar Savienības tiesību aktiem, kurus Polija gatavojas pieņemt saskaņā ar 14. pantu Eiropas Parlamenta un Padomes Direktīvā 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)

text:
               3.2.2015

               LV

               Eiropas Savienības Oficiālais Vēstnesis

               L 27/37

         KOMISIJAS LĒMUMS (ES) 2015/163
   (2014. gada 21. novembris)
   par to pasākumu saderību ar Savienības tiesību aktiem, kurus Polija gatavojas pieņemt saskaņā ar 14. pantu Eiropas Parlamenta un Padomes Direktīvā 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 10. marta Direktīvu 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (1), un jo īpaši tās 14. panta 2. punktu,
   ņemot vērā saskaņā ar Direktīvas 2010/13/ES 29. pantu izveidotās komitejas atzinumu,
   tā kā:

               (1)

               Polija 2014. gada 19. augusta vēstulē paziņoja Komisijai par konkrētiem pasākumiem, ko tā gatavojas pieņemt saskaņā ar Direktīvas 2010/13/ES 14. panta 1. punktu.

               (2)

               Trīs mēnešu laikā pēc šā paziņojuma Komisija pārbaudīja minēto pasākumu saderību ar Savienības tiesību aktiem, īpašu uzmanību pievēršot pasākumu proporcionalitātei un valsts mēroga apspriešanās procedūras pārredzamībai.

               (3)

               Izvērtējot pasākumus, Komisija ņēma vērā pieejamos datus par Polijas audiovizuālo pakalpojumu tirgu, jo īpaši par ietekmi uz televīzijas tirgu.

               (4)

               Pirms tam noorganizējot plašu apspriešanos, Polija skaidrā un pārredzamā veidā sagatavoja sabiedriski nozīmīgu notikumu sarakstu.

               (5)

               Izvērtējot Polijas iestāžu iesniegtos detalizētos pierādījumus un aprēķinus, Komisijas dienesti noskaidroja, ka noteikto notikumu saraksts, kas sagatavots saskaņā ar Direktīvas 2010/13/ES 14. panta 1. punktu, atbilst vismaz diviem no turpmāk minētajiem kritērijiem, kuri uzskatāmi par drošām pazīmēm, kas apliecina notikumu sabiedrisko nozīmīgumu: i) notikumam dalībvalstī ir īpaša vispārēja rezonanse, tas interesē plašu sabiedrību, nevis tikai to iedzīvotāju daļu, kas parasti interesējas par attiecīgo sporta veidu vai notikumu; ii) notikumam piemīt izteikta kultūras vērtība, kas ir vispārēji atzīta dalībvalsts iedzīvotāju vidū, jo īpaši tādēļ, ka tas stiprina kultūras identitāti; iii) attiecīgajā notikumā, kas norisinās starptautisku sacensību vai turnīra ietvaros, piedalās nacionālā izlase; un iv) notikumu parasti pārraida bezmaksas televīzijā, un tam ir plašs skatītāju loks.

               (6)

               Sabiedriski nozīmīgu notikumu sarakstā ir ietverti gan tie notikumi, kuri jau bija iekļauti oficiālajā sarakstā ar 1992. gada 29. decembrī pieņemtā un 2000. gada 31. martā grozītā Radio un televīzijas apraides likuma 20.b pantu, gan citi notikumi, kuri paredzēti Radio un televīzijas padomes rīkojuma projektā iekļautajā nozīmīgo notikumu sarakstā. Daudzi no noteiktajiem notikumiem parasti tiek uzskatīti par sabiedriski nozīmīgiem notikumiem, piemēram, vasaras un ziemas olimpiskās spēles, Pasaules futbola kausa izcīņas un Eiropas futbola čempionāta fināla un pusfināla sacensības. Sarakstā starp notikumiem, kuros piedalās Polijas nacionālā izlase, minētas arī citas futbola sacensības, tostarp kvalifikācijas turnīri. Polijas iestādes apgalvo, ka šie notikumi piesaista plašu televīzijas skatītāju loku un parasti tiek pārraidīti bezmaksas televīzijā. Turklāt šiem notikumiem Polijā ir īpaša vispārēja rezonanse, jo tie ir īpaši populāri plašā sabiedrībā, nevis tikai tajā iedzīvotāju daļā, kas parasti interesējas par sporta notikumiem. Turklāt dažās sacensībās Pasaules futbola kausa izcīņā un Eiropas futbola čempionātā, tostarp kvalifikācijas turnīros, piedalās Polijas nacionālā izlase.

               (7)

               Šīs pārējās futbola sacensības oficiālajos turnīros, Čempionu līgas un UEFA kausa izcīņas sacensības, kur piedalās Polijas nacionālā izlase vai Polijas klubs, piesaista plašu televīzijas skatītāju loku un parasti tiek pārraidītas bezmaksas televīzijā; šiem notikumiem Polijā ir īpaša vispārēja rezonanse.

               (8)

               Pasaules un Eiropas čempionāts volejbolā vīriešiem un sievietēm, kurā piedalās Polijas nacionālā izlase, tostarp kvalifikācijas turnīri un turnīri Pasaules līgā volejbolā vīriešiem, piesaista plašu televīzijas skatītāju loku un parasti tiek pārraidīti bezmaksas televīzijā. Turklāt šie turnīri Polijā rada īpašu un plašu interesi, pat tajā sabiedrības daļā, kas parasti neinteresējas par šo sporta veidu. Tas attiecas arī uz nozīmīgiem starptautiskiem turnīriem, kuros piedalās nacionālā izlase. Lielo interesi pastiprina fakts, ka Polijas dalībnieki ir guvuši ievērojamus panākumus šajos turnīros.

               (9)

               Pusfināla un fināla sacensības pasaules un Eiropas čempionātā rokasbumbā vīriešiem piesaista plašu televīzijas skatītāju loku un parasti tiek pārraidītas bezmaksas televīzijā, turklāt šīs sacensības Polijā rada īpašu un plašu interesi, pat tajā sabiedrības daļā, kas parasti neinteresējas par šo sporta veidu. Arī citas pusfināla un fināla sacensības pasaules un Eiropas čempionātā rokasbumbā vīriešiem, kurās piedalījās Polijas nacionālā izlase, piesaistīja plašu televīzijas skatītāju loku un parasti tikušas pārraidītas bezmaksas televīzijā. Turklāt šie turnīri Polijā rada īpašu un plašu interesi, pat tajā sabiedrības daļā, kas parasti neinteresējas par šo sporta veidu. Tas attiecas arī uz nozīmīgiem starptautiskiem turnīriem, kuros piedalās nacionālā izlase un kuros Polijas dalībnieki ir guvuši ievērojamus panākumus.

               (10)

               Pasaules čempionāts ziemeļu slēpošanas disciplīnās, Pasaules kausa izcīņa tramplīnlēkšanā un Pasaules kausa izcīņa distanču slēpošanā sievietēm piesaista plašu televīzijas skatītāju loku un parasti tiek pārraidīti bezmaksas televīzijā, turklāt šie notikumi Polijā rada īpašu un plašu interesi, pat tajā sabiedrības daļā, kas parasti neinteresējas par šiem sporta veidiem. Tas attiecas arī uz nozīmīgiem starptautiskiem turnīriem, kuros piedalās Polijas nacionālā izlase un kuros Polijas dalībnieki ir guvuši ievērojamus panākumus.

               (11)

               Pasaules čempionāts vieglatlētikā piesaista plašu televīzijas skatītāju loku un parasti tiek pārraidīts bezmaksas televīzijā. Turklāt Polijā šīm sacensībām ir īpaša un plaša rezonanse, pat tajā sabiedrības daļā, kas parasti neinteresējas par šo sporta veidu. Polijas pārstāvji ir guvuši ievērojamus panākumus arī kārtslēkšanas, lodes grūšanas un disku mešanas sacensībās.

               (12)

               Ņemot vērā kārtību, saskaņā ar kuru tiks pārraidīti šie sabiedriski nozīmīgie notikumi, pārraidīt tiesīgas raidorganizācijas noteikšanas principus, Radio un televīzijas padomes lomu strīdu izšķiršanas mehānismā gadījumos, kad strīdi radušies šo pasākumu īstenošanas gaitā, kā arī Polijas pasākumu plānoto spēkā stāšanās datumu (12 mēneši pēc publicēšanas Eiropas Savienības Oficiālajā Vēstnesī), noteiktie pasākumi nepārsniedz to, kas ir nepieciešams, lai sasniegtu mērķi, proti, aizsargāt tiesības uz informāciju un nodrošināt sabiedrībai plašas iespējas noskatīties televīzijas reportāžas par valsts vai starptautiska mēroga sabiedriski nozīmīgiem notikumiem. Tādējādi var secināt, ka ietekme uz īpašuma tiesībām, kuras paredzētas Eiropas Savienības Pamattiesību hartas 17. pantā, nepārsniedz sekas, kas dabiski izriet no attiecīgo notikumu iekļaušanas noteikto notikumu sarakstā, kurš paredzēts Direktīvas 2010/13/ES 14. panta 1. punktā.

               (13)

               To pašu iemeslu dēļ Polijas pasākumi uzskatāmi par samērīgiem, lai, pamatojoties uz sabiedrības interesēm, plašai sabiedrībai nodrošinātu iespējas noskatīties sabiedriski nozīmīgu notikumu translācijas, atkāpjoties no Līguma par Eiropas Savienības darbību (LESD) 56. pantā paredzētās pamatbrīvības sniegt pakalpojumus. Turklāt Polijas pasākumi nediskriminē citu dalībvalstu raidorganizācijas, tiesību subjektus vai citus ekonomikas dalībniekus un neapgrūtina to piekļuvi tirgum.

               (14)

               Noteiktie pasākumi ir saderīgi arī ar Savienības tiesību normām par konkurenci, ciktāl sarakstā minētos notikumus pārraidīt tiesīgu raidorganizāciju noteikšana balstās uz objektīviem kritērijiem, kas faktiskajiem un potenciālajiem konkurentiem nodrošina iespējas iegūt tiesības pārraidīt šos notikumus. Turklāt noteikto pasākumu skaits nav tik neproporcionāls, lai radītu patērētājiem brīvi pieejamas televīzijas un maksas televīzijas tirgus konkurences traucējumus. Tādējādi var uzskatīt, ka ietekme uz brīvu konkurenci nepārsniedz sekas, kas dabiski izriet no attiecīgo notikumu iekļaušanas noteikto notikumu sarakstā, kurš paredzēts Direktīvas 2010/13/ES 14. panta 1. punktā.

               (15)

               Komisija par pasākumiem, kurus Polija gatavojas pieņemt, ir paziņojusi pārējām dalībvalstīm un ir iesniegusi to pārbaudes rezultātus komitejai, kas izveidota saskaņā ar Direktīvas 2010/13/ES 29. pantu. Komiteja ir sniegusi labvēlīgu atzinumu,

         IR NOLĒMUSI ŠĀDI.
   Vienīgais pants
   1.   Pasākumi, kurus Polija gatavojas pieņemt saskaņā ar Direktīvas 2010/13/ES 14. panta 1. punktu un kuri paziņoti Komisijai saskaņā ar minētās direktīvas 14. pantu 2. punktu, ir saderīgi ar Savienības tiesību aktiem.
   2.   Polijas pieņemtos pasākumus publicē Eiropas Savienības Oficiālajā Vēstnesī.

      Briselē, 2014. gada 21. novembrī

            Komisijas vārdā –

            Komisijas loceklis

         Günther OETTINGER

      (1)  OV L 95, 15.4.2010., 1. lpp.

      PIELIKUMS

         Publikācija saskaņā ar 14. pantu Direktīvā 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)

      Polijas pieņemtie pasākumi, kuri jāpublicē saskaņā ar Direktīvas 2010/13/ES 14. pantu, ir izklāstīti turpmāk sniegtajā izrakstā no 1992. gada 29. decembra Radio un televīzijas apraides likuma (Oficiālais Vēstnesis Nr. 43/2011, 226. poz., ar grozījumiem) un 2014. gada 17. novembra Nacionālās radio un televīzijas padomes rīkojuma, ar ko izveido nozīmīgo notikumu sarakstu.

            “1992. gada 29. decembra Radio un televīzijas apraides likums

            20.b pants. 1. Televīzijas raidorganizācija var pārraidīt sabiedriski nozīmīga notikuma (turpmāk “nozīmīga notikuma”) tiešraidi vienīgi šādi:

                     1)

                     valsts televīzijas kanālā (programmā), kas minēts šajā likumā vai attiecīgās organizācijas apraides licencē un ko var skatīties pilnībā bez maksas (neņemot vērā licences maksu, kas minēta 2005. gada 21. aprīļa likumā Par licences maksu, un kabeļtīkla operatoru iekasētās pamatnodevas); vai

                     2)

                     ja to pašu notikumu raidorganizācija translē televīzijas kanālā, kas atbilst 1) apakšpunktā minētajiem nosacījumiem, un dara to saskaņā ar līgumu, kurš noslēgts ar raidorganizāciju, kas ieguvusi tiesības pārraidīt attiecīgo notikumu, vai ar jebkuru citu organizāciju, kura saņēmusi atļauju saskaņā ar 6. punktu.

                     2.

                     Ņemot vērā sabiedrības lielo interesi, par nozīmīgiem notikumiem citu starpā uzskatāmi šādi:

                                 1)

                                 vasaras un ziemas olimpiskās spēles;

                                 2)

                                 Pasaules futbola kausa izcīņas un Eiropas futbola čempionāta fināla un pusfināla sacensības un citi turnīri šo notikumu ietvaros, tostarp kvalifikācijas turnīri, kuros piedalās Polijas nacionālā izlase;

                                 3)

                                 pārējās futbola sacensības oficiālajos turnīros, kurās piedalās Polijas nacionālā futbola izlase, kā arī Čempionu līgas un UEFA kausa izcīņas sacensības, kurās piedalās Polijas klubi.

                     3.

                     Ņemot vērā sabiedrības interesi par attiecīgajiem notikumiem un to nozīmi sociālajā, ekonomiskajā un politiskajā dzīvē, Nacionālā radio un televīzijas padome var izdot rīkojumu, ar ko izveido tādu nozīmīgo notikumu sarakstu, kuri nav minēti 2. punktā.

                     4.

                     Ja nozīmīgajam notikumam ir vismaz divas daļas, katru daļu uzskata par atsevišķu notikumu.

                     5.

                     Šā panta 1. punktu piemēro vēlākām reportāžām, ja nozīmīgā notikuma pārraide nenotiek vēlāk par 24 stundām pēc paša notikuma un ja tas notiek būtisku iemeslu dēļ, konkrētāk:

                                 1)

                                 ja laiks, kad notiek attiecīgais notikums, ir no pusnakts līdz pulksten 6.00 pēc Polijas laika;

                                 2)

                                 ja nozīmīgie notikumi vai to daļas laika ziņā pārklājas.

                     6.

                     Šā panta 1. punktu nepiemēro, ja raidorganizācija var pierādīt, ka neviena raidorganizācija nav bijusi gatava noslēgt līgumu par apraides nodrošināšanu saskaņā ar 1. punkta 2) apakšpunktu attiecībā uz programmu, kas atbilst 1. punkta 1) apakšpunktā minētajiem nosacījumiem.

                     7.

                     Kā tas paredzēts Polijai saistošos starptautiskos nolīgumos, Nacionālā radio un televīzijas padome var pieņemt rīkojumu, ar ko:

                                 1)

                                 izveido tādu notikumu sarakstu, ko citas Eiropas valstis uzskata par nozīmīgiem notikumiem;

                                 2)

                                 paredz noteikumus, kas ekskluzīvās tiesības pārraidīt 1) apakšpunktā minētos notikumus reglamentē tā, lai nodrošinātu, ka raidorganizācijas, uz kurām attiecas šis likums, īstenojot minētās tiesības, skatītājiem attiecīgajā valstī neliedz iespēju noskatīties minēto notikumu pārraidi saskaņā ar noteikumiem, kurus atbilstīgi starptautiskajiem tiesību aktiem pieņēmusi minētā valsts.”

      POLIJAS REPUBLIKAS
      OFICIĀLAIS VĒSTNESIS

         Varšava, 2014. gada 3. decembris

         Poz. 1705

         NACIONĀLĀS RADIO UN TELEVĪZIJAS PADOMES

         RĪKOJUMS

         (2014. gada 17. novembris),

         ar ko izveido nozīmīgo notikumu sarakstu

      Turpmāk minētie noteikumi ir paredzēti saskaņā ar 20.b panta 3. punktu 1992. gada 29. decembra Radio un televīzijas apraides likumā (Oficiālais Vēstnesis Nr. 43/2011, 226. poz.), kurā veikti grozījumi (1)).

                     1. pants.

                  Rīkojumā sniegts to nozīmīgo notikumu saraksts, kuri nav minēti 1992. gada 29. decembra Radio un televīzijas apraides likuma 20.b panta 2. punktā.

                     2. pants.

                  Ņemot vērā sabiedrības interesi par šiem notikumiem un to nozīmi sociālajā, ekonomiskajā un politiskajā dzīvē, par nozīmīgiem uzskata šādus notikumus:

                              1)

                              tādas sacensības pasaules un Eiropas čempionātā volejbolā vīriešiem un sievietēm, tostarp kvalifikācijas turnīri, kurās piedalās Polijas nacionālā izlase;

                              2)

                              tādi turnīri Pasaules līgā volejbolā vīriešiem, kuri norisinās Polijā;

                              3)

                              pusfināla un fināla sacensības pasaules un Eiropas čempionātā rokasbumbā vīriešiem un citi turnīri šo notikumu ietvaros, tostarp kvalifikācijas turnīri, kuros piedalās Polijas nacionālā izlase;

                              4)

                              Pasaules čempionāts ziemeļu slēpošanas disciplīnās;

                              5)

                              Pasaules kausa izcīņas sacensības tramplīnlēkšanā;

                              6)

                              Pasaules kausa izcīņas sacensības distanču slēpošanā sievietēm;

                              7)

                              Pasaules čempionāts vieglatlētikā.

                     3. pants.

                  Šis rīkojums stājas spēkā 12 mēnešus pēc tā publicēšanas dienas.

            Nacionālās radio un televīzijas padomes priekšsēdētājs J. DWORAK

         (1)  Likuma grozījumi ir publicēti Oficiālajā Vēstnesī Nr. 85/2011, 459. poz.; Nr. 112/2011, 654. poz.; Nr. 153/2011, 903. poz.; Nr. 160/2011, 963. poz.; un 2012. gada Oficiālajā Vēstnesī, 1209. un 1315. poz.


title: 2002/2/: EBTA valstu Pastāvīgās komitejas Lēmums Nr. 2/2002/SC ( 2002. gada 30. maijs ) par EBTA dokumentu pieejamību sabiedrībai

text:
               6.4.2006

               LV

               Eiropas Savienības Oficiālais Vēstnesis

               L 98/76

         EBTA VALSTU PASTĀVĪGĀS KOMITEJAS LĒMUMS

   Nr. 2/2002/SC
   (2002. gada 30. maijs)
   par EBTA dokumentu pieejamību sabiedrībai
   EBTA VALSTU PASTĀVĪGĀ KOMITEJA,
   IR NOLĒMUSI ŠĀDI.
   1. pants
   Sabiedrībai ir pieejami šādi EBTA dokumenti, kas attiecas uz EEZ:

               —

               EEZ līgums;

               —

               EEZ līguma pielikumu un protokolu konsolidētās versijas;

               —

                  Oficiālā Vēstneša EEZ papildinājums;

               —

               EEZ Apvienotās komitejas pieņemto lēmumu saraksts;

               —

               gaidāmie paziņojumi saskaņā ar 103. pantu;

               —

                  Celex saraksts;

               —

               informācijas lapas par izraudzītām programmām IV apakškomitejas jomā;

               —

               EBTA vadības darba programma;

               —

               EEZ Apvienotās parlamentārās komitejas rezolūcijas;

               —

               EBTA Padomdevējas komitejas atzinumi;

               —

               EEZ Padomdevējas komitejas rezolūcijas;

               —

               EEZ Padomes darba kārtības;

               —

               EEZ Padomes lēmumi;

               —

               EBTA Pastāvīgās komitejas darba kārtības;

               —

               EBTA Pastāvīgās komitejas slēdzieni;

               —

               EBTA Parlamenta komitejas darba kārtības un protokoli;

               —

               EBTA Apvienotās parlamentārās komitejas darba kārtības un protokoli;

               —

               EBTA Padomdevējas komitejas darba kārtības un protokoli;

               —

               EEZ Padomdevējas komitejas darba kārtības un protokoli;

               —

               EEZ/EBTA piezīmes;

               —

               EEZ Apvienotās komitejas darba kārtības;

               —

               EEZ Apvienotās komitejas protokoli (ar Eiropas Komisijas atļauju);

               —

               EEZ Apvienotās komitejas lēmumi;

               —

               EEZ Apvienotās komitejas gada pārskats;

               —

               saraksti ar to EK tiesību aktu priekšlikumiem, kas, iespējams, attiecas uz EEZ līgumu (EK acquis pakāpeniska transponēšana);

               —

               saraksti ar EK pieņemtajiem tiesību aktiem, kuru transponēšana EEZ līgumā tiek izskatīta;

               —

               EBTA Statistikas biroja sagatavotā statistika par EEZ;

               —

               visi citi oficiālie dokumenti, kas attiecas uz EEZ un nav klasificēti kā konfidenciāli.

         2. pants
   1.   EBTA dokumentiem, kas attiecas uz EEZ, bet nav uzskaitīti 1. pantā, piemēro principus, kas izklāstīti EBTA Padomes 1997. gada Lēmuma Nr. 2 (“PAMATNOSTĀDNES PAR EBTA DOKUMENTU PIEEJAMĪBU SABIEDRĪBAI”) pielikuma daļās “CITI EBTA DOKUMENTI” un “CITU EBTA DOKUMENTU PIEEJAMĪBA SABIEDRĪBAI” un ko 1997. gada 27. jūnijā apstiprinājusi Pastāvīgā komiteja.
   2.   EBTA Padomes 1997. gada Lēmums Nr. 2 un tā pielikums informatīvos nolūkos ir pievienots šim lēmumam.

      Briselē, 2002. gada 30. maijā

            Pastāvīgās komitejas vārdā —

            priekšsēdētājs

         Gunnar Snorri GUNNARSON

            ģenerālsekretārs

         William ROSSIER

      PIELIKUMS
      “

               PADOMES 1997. GADA LĒMUMS Nr. 2
            (Pieņemts 9. sanāksmē 1997. gada 18. jūnijā)
            PAMATNOSTĀDNES PAR EBTA DOKUMENTU PIEEJAMĪBU SABIEDRĪBAI
            PADOME,
            vēloties panākt lielāku pārredzamību un plašāk informēt sabiedrību par EBTA darbībām,
            pārliecībā par to, ka ir lietderīgi nodrošināt sabiedrībai iespējami plašu piekļuvi EBTA dokumentiem,
            ņemot vērā pamatnostādņu projektu, ko EBTA valstu Pastāvīgā komiteja nodevusi EBTA Padomes izskatīšanai 1996. gada 26. septembra sēdē,
            IR NOLĒMUSI ŠĀDI:
            pamatnostādnes par EBTA dokumentu pieejamību sabiedrībai, kas izklāstītas šā lēmuma pielikumā, ir apstiprinātas un tās var darīt zināmas plašai sabiedrībai.
            Šis lēmums stājas spēkā tūlīt pēc tā apstiprināšanas EBTA valstu Pastāvīgajā komitejā.

            PIELIKUMS
            PAMATNOSTĀDNES PAR EBTA DOKUMENTU PIEEJAMĪBU SABIEDRĪBAI
            Šīs pamatnostādnes piemēro EBTA sekretariātam adresētiem lūgumiem, kas saistīti ar sabiedrības piekļuvi EBTA dokumentiem.
            SABIEDRĪBAI PIEEJAMIE EBTA DOKUMENTI

               Sabiedrībai ir pieejami sekojoši EBTA dokumenti:

                        —

                        Stokholmas konvencija;

                        —

                        brīvās tirdzniecības līgumi, kas noslēgti ar trešām valstīm;

                        —

                        kopīgās sadarbības deklarācijas;

                        —

                        EBTA gada pārskati.

               Sabiedrībai ir pieejami sekojoši EBTA/EEZ dokumenti:

                        —

                        EEZ līgums;

                        —

                        EEZ līguma pielikumu konsolidētā versija un Oficiālā Vēstneša EEZ papildinājums;

                        —

                        EEZ Padomes darba kārtības;

                        —

                        EEZ Padomes lēmumi;

                        —

                        EEZ Apvienotās komitejas darba kārtības;

                        —

                        EEZ Apvienotās komitejas lēmumi;

                        —

                        EBTA valstu Pastāvīgās komitejas darba kārtības;

                        —

                        EEZ Apvienotās komitejas pieņemto lēmumu saraksts;

                        —

                        saraksti ar EK tiesību aktu priekšlikumiem, kas, iespējams, attiecas uz EEZ līgumu (EK acquis pakāpeniska transponēšana);

                        —

                        saraksti ar EK pieņemtajiem tiesību aktiem, kuru transponēšana EEZ līgumā tiek izskatīta;

                        —

                        informācijas lapas par izraudzītām programmām IV apakškomitejas jomā.

                  Lielākā daļa iepriekš minētās informācijas ir pieejama EBTA mājas lapā (www.efta.int).
            CITI EBTA DOKUMENTI
            Cik vien tas iespējams, piemēro atklātuma principu. Publiskojot EBTA dokumentus, ievēro noteikumus, kas reglamentē klasificētas informācijas aizsardzību. Tomēr ikviena konkrēta dokumenta klasifikācija ne vienmēr ir šķērslis to publiskai izplatīšanai. Piekļuvi var atteikt, ja informācijas atklāšana varētu apdraudēt:

                        —

                        sabiedrības interešu aizsardzību (sabiedrības drošība, starptautiskās attiecības u.c.);

                        —

                        privātpersonu un privātās dzīves aizsardzību;

                        —

                        rūpniecisko un komercnoslēpumu aizsardzību;

                        —

                        EBTA finanšu interešu aizsardzību;

                        —

                        konfidencialitātes aizsardzību, ko lūdz nodrošināt persona, kas sniegusi informāciju, vai ko paredz tās dalībvalsts tiesību akti, kas sniegusi informāciju;

                        —

                        tādas institūcijas aizsardzību, kas ieinteresēta tiesas procesa konfidencialitātē.

                  CITU EBTA DOKUMENTU PIEEJAMĪBA SABIEDRĪBAI
            Saņemot lūgumus par citu EBTA dokumentu pieejamību sabiedrībai, sekretariāts šādus lūgumus nodod tālāk apstiprināšanai EBTA delegācijām, kurām tos nekavējoties jāizskata. Ja lūgumu noraida, apelāciju attiecībā uz dokumentiem, kas saistīti ar uzdevumiem, kurus veic Ženēvā, var iesniegt EBTA Padomei, un attiecībā uz dokumentiem, kas saistīti ar uzdevumiem, kurus veic Briselē – EBTA valstu Pastāvīgajai komitejai.
         ”


title: 2012/774/: Padomes Lēmums ( 2012. gada 6. decembris ) par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Melnkalnes Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu

text:
               13.12.2012

               LV

               Eiropas Savienības Oficiālais Vēstnesis

               L 340/7

         PADOMES LĒMUMS
   (2012. gada 6. decembris)
   par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Melnkalnes Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu
   (2012/774/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Melnkalnes Republiku, no otras puses (1) (“Nolīgums”), 51. pantā ir paredzēts, ka Stabilizācijas un asociācijas padomei ar lēmumu jāievieš noteikumi, lai īstenotu minētajā pantā izklāstītos principus.

               (2)

               Saskaņā ar 1. un 2. pantu 21. protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un tām šis lēmums nav saistošs un nav jāpiemēro.

               (3)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

               (4)

               Ir lietderīgi noteikt nostāju, kas Savienības vārdā ir jāieņem Stabilizācijas un asociācijas padomē attiecībā uz sociālā nodrošinājuma sistēmu koordinēšanas noteikumu pieņemšanu.

               (5)

               Tādēļ Savienības nostājas Stabilizācijas un asociācijas padomē pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāpieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Melnkalnes Republiku, no otras puses (“Nolīgums”), attiecībā uz sociālā nodrošinājuma sistēmu koordinēšanas noteikumu pieņemšanu pamatā ir Stabilizācijas un asociācijas padomes lēmuma projekts, kas pievienots šim lēmumam.
   Savienības pārstāvji Stabilizācijas un asociācijas padomē var vienoties par nelielām izmaiņām minētajā lēmuma projektā, nepieņemot papildu Padomes lēmumu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 6. decembrī

            Padomes vārdā –

            priekšsēdētāja

         S. CHARALAMBOUS

      (1)  OV L 108, 29.4.2010., 3. lpp.

      PROJEKTS
      ES UN MELNKALNES STABILIZĀCIJAS UN ASOCIĀCIJAS PADOMES LĒMUMS Nr. …/…
      (… gada …)
      attiecībā uz sociālā nodrošinājuma sistēmu koordinēšanas noteikumu pieņemšanu
      STABILIZĀCIJAS UN ASOCIĀCIJAS PADOME,
      ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Melnkalnes Republiku, no otras puses (1), un jo īpaši tā 51. pantu,
      tā kā:

                  (1)

                  Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Melnkalnes Republiku, no otras puses (“Nolīgums”), 51. pantā ir paredzēta Melnkalnes un dalībvalstu sociālā nodrošinājuma sistēmu koordinēšana un noteikti šādas koordinēšanas principi.

                  (2)

                  Nolīguma 51. pantā ir paredzēts, ka Stabilizācijas un asociācijas padomei ir jāpieņem lēmums, lai īstenotu minētajā pantā izklāstītos principus.

                  (3)

                  Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras Līgumslēdzējas puses teritorijā, ja šādus faktus vai notikumus neņem vērā pirmās Līgumslēdzējas puses tiesību aktos, izņemot tiesības eksportēt konkrētus pabalstus.

                  (4)

                  Piemērojot šo lēmumu, Melnkalnes darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi likumīgi dzīvo kopā ar viņiem dalībvalstī, kurā tie ir nodarbināti. Ja viņu ģimenes locekļi likumīgi dzīvo citā dalībvalstī, piemēro Eiropas Parlamenta un Padomes Regulas (ES) Nr. 1231/2010 (2010. gada 24. novembris), ar ko Regulu (EK) Nr. 883/2004 un Regulu (EK) Nr. 987/2009 attiecina arī uz tiem trešo valstu valstspiederīgajiem, uz kuriem minētās regulas neattiecas tikai viņu valstspiederības dēļ (2). Ar šo lēmumu nebūtu jāpiešķir tiesības uz ģimenes pabalstiem attiecībā uz tiem darba ņēmēja ģimenes locekļiem, kuri dzīvo valstī, kas nav dalībvalsts, piemēram, Melnkalnē.

                  (5)

                  Regula (ES) Nr. 1231/2010 attiecina Eiropas Parlamenta un Padomes Regulas (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (3) un Eiropas Parlamenta un Padomes Regulas (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (4), noteikumu piemērošanu arī uz tiem trešo valstu valstspiederīgajiem, uz kuriem minētās regulas noteikumi neattiecas viņu valstspiederības dēļ vien. Regulā (ES) Nr. 1231/2010 jau ir ietverts to apdrošināšanas periodu summēšanas princips, kurus Melnkalnes darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izklāstīts Nolīguma 51. panta 1. punkta a) apakšpunktā.

                  (6)

                  Lai veicinātu koordinēšanas noteikumu piemērošanu, iespējams, jānosaka speciāli noteikumi, kas atbilstu Melnkalnes tiesību aktu īpatnībām.

                  (7)

                  Lai nodrošinātu dalībvalstu un Melnkalnes sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Melnkalni, kā arī starp attiecīgo personu un kompetentās valsts iestādi.

                  (8)

                  Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, tās nezaudē kādas tiesības, būtu jāpieņem pārejas noteikumi,

            IR PIEŅĒMUSI ŠO LĒMUMU.
      I   DAĻA

         VISPĀRĒJI NOTEIKUMI

      1. pants
      Definīcijas
      1.   Šajā lēmumā:

                  a)

                  “Nolīgums” ir Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Melnkalnes Republiku, no otras puses;

                  b)

                  “regula” ir Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu, kā to piemēro Eiropas Savienības dalībvalstīs;

                  c)

                  “īstenošanas regula” ir Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu;

                  d)

                  “dalībvalsts” ir Eiropas Savienības dalībvalsts;

                  e)

                  “darba ņēmējs” ir:

                              i)

                              dalībvalsts tiesību aktos – persona, kas veic darbību nodarbinātas personas statusā regulas 1. panta a) apakšpunkta nozīmē;

                              ii)

                              Melnkalnes tiesību aktos – persona, kas veic darbību nodarbinātas personas statusā minēto tiesību aktu nozīmē;

                  f)

                  “ģimenes loceklis” ir:

                              i)

                              dalībvalsts tiesību aktos – ģimenes loceklis regulas 1. panta i) apakšpunkta nozīmē;

                              ii)

                              Melnkalnes tiesību aktos – ģimenes loceklis minēto tiesību aktu nozīmē;

                  g)

                  “tiesību akti” ir:

                              i)

                              attiecībā uz dalībvalstīm – tiesību akti regulas 1. panta l) punkta nozīmē, kā to piemēro pabalstiem, uz kuriem attiecas šis lēmums;

                              ii)

                              attiecībā uz Melnkalni – tiesību akti, ko Melnkalnē piemēro pabalstiem, uz kuriem attiecas šis lēmums;

                  h)

                  “pabalsti” ir:

                              —

                              vecuma pensijas,

                              —

                              apgādnieka zaudējuma pabalsti,

                              —

                              pabalsti sakarā ar nelaimes gadījumiem darbā un arodslimībām,

                              —

                              invaliditātes pensijas saistībā ar nelaimes gadījumiem darbā un arodslimībām,

                              —

                              ģimenes pabalsti;

                  i)

                  “eksportējami pabalsti” ir:

                              i)

                              attiecībā uz dalībvalstīm:

                                          —

                                          vecuma pensijas,

                                          —

                                          apgādnieka zaudējuma pabalsti,

                                          —

                                          pabalsti sakarā ar nelaimes gadījumiem darbā un arodslimībām,

                                          —

                                          invaliditātes pensijas saistībā ar nelaimes gadījumiem darbā un arodslimībām;

                                    regulas nozīmē, izņemot īpašus no iemaksām neatkarīgus naudas pabalstus, kas uzskaitīti regulas X pielikumā;

                              ii)

                              attiecībā uz Melnkalni – atbilstīgie pabalsti, kas paredzēti Melnkalnes tiesību aktos, izņemot īpašus no iemaksām neatkarīgus naudas pabalstus, kā izklāstīts šā lēmuma I pielikumā.

            2.   Citiem šajā lēmumā izmantotajiem terminiem ir nozīme, kas tiem piešķirta:

                  a)

                  attiecībā uz dalībvalstīm – regulā un īstenošanas regulā;

                  b)

                  attiecībā uz Melnkalni – atbilstīgajos tiesību aktos, kas piemērojami Melnkalnē.

            2. pants
      Personas, uz kurām attiecas lēmums
      Šis lēmums attiecas uz:

                  a)

                  darba ņēmējiem, kuri ir Melnkalnes valstspiederīgie un kuri ir vai ir bijuši likumīgi nodarbināti dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

                  b)

                  šā panta a) punktā minēto darba ņēmēju ģimenes locekļiem ar noteikumu, ka minētie ģimenes locekļi likumīgi dzīvo vai ir dzīvojuši kopā ar attiecīgo darba ņēmēju šā darba ņēmēja nodarbinātības laikā dalībvalstī;

                  c)

                  darba ņēmējiem, kuri ir kādas dalībvalsts valstspiederīgie un kuri ir vai ir bijuši likumīgi nodarbināti Melnkalnes teritorijā, un uz kuriem attiecas vai ir attiekušies Melnkalnes tiesību akti, un viņu pārdzīvojušajiem tuviniekiem; un

                  d)

                  šā panta c) punktā minēto darba ņēmēju ģimenes locekļiem ar noteikumu, ka minētie ģimenes locekļi likumīgi dzīvo vai ir dzīvojuši kopā ar attiecīgo darba ņēmēju šā darba ņēmēja nodarbinātības laikā Melnkalnē.

            3. pants
      Vienlīdzīga attieksme
      1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Melnkalnes valstspiederīgie un kuri ir likumīgi nodarbināti kādā dalībvalstī, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
      2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir dalībvalstu valstspiederīgie un kuri ir likumīgi nodarbināti Melnkalnē, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Melnkalnes valstspiederīgajiem.
      II   DAĻA

         ATTIECĪBAS STARP DALĪBVALSTĪM UN MELNKALNI

      4. pants
      Atteikšanās no noteikumiem par dzīvesvietu
      1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc vai nekonfiscē, pamatojot ar to, ka pabalsta saņēmējs dzīvo:

                  i)

                  Melnkalnes teritorijā – attiecībā uz dalībvalsts tiesību aktos paredzētiem pabalstiem; vai

                  ii)

                  dalībvalsts teritorijā – attiecībā uz Melnkalnes tiesību aktos paredzētiem pabalstiem.

            2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta i) punkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais, – ja minētie ģimenes locekļi dzīvo Melnkalnes teritorijā,
      3.   Darba ņēmēja ģimenes locekļi, kas minēti 2. panta d) punktā, ir tiesīgi saņemt eksportējamus pabalstus 1. panta 1. punkta i) apakšpunkta ii) punkta nozīmē tāpat kā tāda darba ņēmēja ģimenes locekļi, kas ir Melnkalnes valstspiederīgais, – ja minētie ģimenes locekļi dzīvo dalībvalsts teritorijā.
      III   DAĻA

         DAŽĀDI NOTEIKUMI

      5. pants
      Sadarbība
      1.   Dalībvalstis un Melnkalne cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
      2.   Pildot šo lēmumu, dalībvalstu un Melnkalnes iestādes piedāvā cita citai savus pakalpojumus un rīkojas tā, kā it kā tās īstenotu pašas savus tiesību aktus. Minēto iestāžu sniegtā administratīvā palīdzība parasti ir bez maksas. Tomēr dalībvalstu un Melnkalnes kompetentās iestādes var vienoties par dažu izdevumu kompensēšanu.
      3.   Pildot šo lēmumu, dalībvalstu un Melnkalnes iestādes var tieši sazināties cita ar citu un ar attiecīgajām personām vai šo personu pārstāvjiem.
      4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir pienākums citai citu informēt un sadarboties.
      5.   Personas, uz kurām attiecas šis lēmums, iespējami drīz informē kompetentās dalībvalsts vai Melnkalnes iestādes, ja pēdējā no minētajām ir kompetentā valsts, un dzīvesvietas dalībvalsts vai Melnkalnes iestādes, ja pēdējā no minētajām ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
      6.   Ja netiek ievērots 5. punktā noteiktais informēšanas pienākums, tas saskaņā ar valsts tiesību aktiem var piemērot samērīgus pasākumus. Tomēr minētie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar to pabalsta pieprasītājiem nepadara pa neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
      7.   Dalībvalstis un Melnkalne var paredzēt, ka valsts noteikumos, ko izmanto, lai pārbaudītu atbilstību pabalstu saņemšanas tiesību nosacīhumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumus paziņo Stabilizācijas un asociācijas padomei.
      6. pants
      Administratīvās pārbaudes un medicīniskā izmeklēšana
      1.   Šo pantu piemēro 2. pantā minētajām personām, kuras saņem eksportējamos pabalstus 1. panta 1. punkta i) apakšpunkta nozīmē, kā arī iestādēm, kas ir atbildīgas par šā lēmuma īstenošanu.
      2.   Ja pabalstu saņēmējs vai pieprasītājs, vai minētās personas ģimenes loceklis uzturas vai dzīvo dalībvalsts teritorijā, bet debitoriestāde atrodas Melnkalnē, vai arī minētā persona uzturas vai dzīvo Melnkalnē, bet debitoriestāde atrodas dalībvalstī, medicīnisko izmeklēšanu pēc debitoriestādes pieprasījuma veic pabalsta saņēmēja uzturēšanās vai dzīvesvietas iestāde saskaņā ar procedūrām, kas noteiktas tiesību aktos, kurus piemēro minētā iestāde.
      Debitoriestāde paziņo uzturēšanās vietas vai dzīvesvietas iestādei par īpašām prasībām, kas vajadzības gadījumā jāievēro, un par aspektiem, attiecībā uz kuriem būtu jāveic medicīniskā izmeklēšana.
      Uzturēšanās vai dzīvesvietas iestāde nosūta ziņojumu debitoriestādei, kas pieprasīja veikt medicīnisko izmeklēšanu.
      Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
      3.   Ja pabalstu saņēmējs vai pieprasītājs, vai minētās personas ģimenes loceklis uzturas vai dzīvo dalībvalsts teritorijā, bet debitoriestāde atrodas Melnkalnē, vai arī minētā persona uzturas vai dzīvo Melnkalnē, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic saņēmēja uzturēšanās vietas vai dzīvesvietas iestāde.
      Uzturēšanās vai dzīvesvietas iestāde nosūta ziņojumu debitoriestādei, kas pieprasīja veikt administratīvo pārbaudi.
      Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
      4.   Viena vai vairākas dalībvalstis un Melnkalne var vienoties par citiem administratīvajiem noteikumiem, ja tās par to informē Stabilizācijas un asociācijas padomi.
      5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
      7. pants
      Nolīguma 129. panta piemērošana
      Nolīguma 129. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
      8. pants
      Speciālie noteikumi par Melnkalnes tiesību aktu piemērošanu
      Stabilizācijas un asociācijas padome vajadzības gadījumā var šā lēmuma II pielikumā izklāstīt speciālus noteikumus Melnkalnes tiesību piemērošanai.
      9. pants
      Administratīvās procedūras spēkā esošos divpusējos nolīgumos
      Var turpināt piemērot administratīvās procedūras, kas ietvertas spēkā esošajos divpusējos nolīgumos starp dalībvalsti un Melnkalni, ar noteikumu, ka minētās procedūras nelabvēlīgi neietekmē attiecīgo personu tiesības un pienākumus, kas noteikti šajā lēmumā.
      10. pants
      Nolīgumi, kuri papildina šā lēmuma īstenošanas administratīvās procedūras
      Viena no vairākām dalībvalstīm un Melnkalne var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz krāpniecības un kļūdu novēršanu un apkarošanu.
      IV   DAĻA

         PĀREJAS UN NOBEIGUMA NOTEIKUMI

      11. pants
      Pārejas noteikumi
      1.   Nekādas tiesības saskaņā ar šo lēmumu neiegūst par laikposmu pirms šā lēmuma spēkā stāšanās dienas.
      2.   Ievērojot 1. punktu, tiesības saskaņā ar šo lēmumu iegūst pat tad, ja tās ir saistītas ar apstākļiem, kas radušies pirms dienas, kad tas stājies spēkā.
      3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
      4.   Ja 3. punktā minēto pieprasījumu iesniedz divos gados no šā lēmuma spēkā stāšanās dienas, tad saskaņā ar šo lēmumu iegūtās tiesības ir spēkā no minētās dienas, un pret attiecīgajām personām nevar vērst nevienas dalībvalsts vai Melnkalnes tiesību aktus par tiesību zaudēšanu vai ierobežošanu.
      5.   Ja 3. punktā minēto pieprasījumu iesniedz pēc tam, kad beidzies 4. punktā minētais divu gadu laikposms, tiesības, kuras nav zaudētas vai kurām nav termiņa ierobežojuma, ir spēkā no pieprasījuma iesniegšanas dienas, ievērojot jebkurus labvēlīgākus noteikumus, kuri ir paredzēti kādas dalībvalsts vai Melnkalnes tiesību aktos.
      12. pants
      Šā lēmuma pielikumi
      1.   Šā lēmuma pielikumi ir tā sastāvdaļa.
      2.   Pēc Melnkalnes vai Eiropas Savienības pieprasījuma pielikumus var grozīt ar Stabilizācijas un asociācijas padomes lēmumu.
      13. pants
      Stāšanās spēkā
      Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

         …, …

               Stabilizācijas un asociācijas padomes vārdā –

               priekšsēdētājs

         (1)  OV L 108, 29.4.2010., 3. lpp.

         (2)  OV L 344, 29.12.2010., 1. lpp.

         (3)  OV L 166, 30.4.2004., 1. lpp.

         (4)  OV L 284, 30.10.2009., 1. lpp.

         I PIELIKUMS

            MELNKALNES ĪPAŠO NO IEMAKSĀM NEATKARĪGO NAUDAS PABALSTU SARAKSTS

         II PIELIKUMS

            SPECIĀLI NOTEIKUMI MELNKALNES TIESĪBU AKTU PIEMĒROŠANAI


title: Padomes Lēmums (2003. gada 17. novembris), ar ko tiek izveidota grupa, lai sagatavotos aģentūras izveidei aizsardzības spēju attīstības, pētniecības, iegādes un bruņojuma jomā

text:
Svarīgs juridisks paziņojums

|

32003D0834

Oficiālais Vēstnesis L 318 , 03/12/2003 Lpp. 0019 - 0021

		Padomes lēmums(2003. gada 17. novembris),ar ko tiek izveidota grupa, lai sagatavotos aģentūras izveidei aizsardzības spēju attīstības, pētniecības, iegādes un bruņojuma jomā(2003/834/EK)EIROPAS SAVIENĪBAS PADOME,ņemot vērā Līgumu par Eiropas Savienību, jo īpaši tā 28. panta 1. punktu,ņemot vērā Eiropas Kopienas dibināšanas līgumu, un jo īpaši tā 207. panta 2. punktu,tā kā:(1) Saloniku Eiropadome 2003. gada 19. un 20. jūnijā "uzdeva Padomes attiecīgajām struktūrām uzņemties 2004. gada laikā veikt nepieciešamos pasākumus starpvaldību aģentūras izveidei aizsardzības spēju attīstības, pētniecības, iegādes un bruņojuma jomās", kura jāizveido Padomes pakļautībā un kurā var piedalīties visas dalībvalstis.(2) Eiropas Konventa izstrādātais Eiropas Konstitucionālā līguma projekts, kāds tas tika iesniegts Saloniku Eiropadomē, paredz Eiropas aizsardzības spēju attīstības, pētniecības un bruņojuma aģentūras izveidi, lai noteiktu darbības prasības, sekmētu pasākumus šo prasību izpildei, veicinātu identificēšanu, un kur tas ir atbilstoši – jebkuru pasākumu ieviešanu, kas nepieciešami, lai stiprinātu aizsardzības nozares rūpniecisko un tehnisko bāzi, lai līdzdarbotos Eiropas spēju un bruņojuma politikas noteikšanā un palīdzētu Padomei novērtēt militāro spēju uzlabošanos.(3) Ar Lēmumu 2003/664/EK [1] Pastāvīgo pārstāvju komiteja izveidoja sagatavošanas grupu, lai veiktu darbu sakarā ar aģentūras izveidi.(4) Saskaņā ar Padomes 2003. gada 17. un 18. novembra secinājumiem un tiem pievienoto ziņojumu no ekspertiem jāizveido sagatavošanas grupa, lai veiktu turpmāko aģentūras izveides sagatavošanās darbu; šī grupa palīdzēs Padomei un tās kompetentajām iestādēm aģentūras izveides darbā,IR PIEŅĒMUSI ŠO LĒMUMU.1. pantsAr šo tiek izveidota aģentūras izveides grupa (AET), lai sagatavotu apstākļus darbības uzsākšanai un aģentūras darbam aizsardzības spēju attīstības, pētniecības, iegādes un bruņojuma jomās. Pilnvaras, tai skaitā AET uzdevumi un sastāvs ir noteikti šā lēmuma pielikumā.2. pantsAET ir Padomes Ģenerālsekretariāta daļa. To izveido ģenerālsekretārs/Augstais pārstāvis (ĢS/AP), un tā strādā viņa pakļautībā.3. pantsValstu ekspertus AET uz Padomes sekretariātu norīko dalībvalstis un valstis, kas pievienojas. Izvēles procedūra un kritēriji ir noteikti pielikumā.4. pants1. Dalībvalstis un valstis, kas pievienojas, apmaksā algas un pabalstus savu valstu ekspertiem, kas norīkoti uz Padomi un darbojas AET.2. ES norīkotos ierēdņus apmaksā to iestādes.3. AET darbības un administratīvās izmaksas kā ieguldījumus natūrā apmaksā Padomes Ģenerālsekretariāts.5. pantsUz valstu ekspertiem, ko norīkojušas dalībvalstis un valstis, kas pievienojas, attiecas Padomes Lēmums 2003/479/EK (2003. gada 16. jūnijs) par noteikumiem, kuri jāpiemēro attiecībā uz valstu ekspertiem un militāro personālu, kas norīkots uz Padomes Ģenerālsekretariātu [2], neskarot finanšu vienošanos, kas paredzēta šā lēmuma 4. pantā.6. pantsAET pilnvaras izbeidzas, aģentūrai uzsākot darbu vai 2004. gada 31. decembrī, atkarībā no tā, kas ir agrāk.7. pantsŠis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī.Briselē, 2003. gada 17. novembrīPadomes vārdā —priekšsēdētājsF. Frattini[1] OV L 235, 23.9.2003., 22. lpp.[2] OV L 160, 28.6.2003., 72. lpp.--------------------------------------------------PIELIKUMSAĢENTŪRAS IZVEIDES GRUPAS PILNVARAS1. Aģentūras izveides grupa (AET) sagatavo apstākļus darbības uzsākšanai un aģentūras darbam, pamatojoties uz ziņojumu, kas pievienots Padomes secinājumiem. AET atbalsta Padomi un tās kompetentās iestādes aģentūras izveides darbā. AET turpina darbu pie:- aģentūras izveides un tās iekšējās uzbūves finanšu, juridiskajiem un administratīvajiem aspektiem (tai skaitā budžeta un personāla),- aģentūras izveides, jo īpaši tās uzdevumiem aizsardzības spēju attīstības, pētniecības, iegādes un bruņojuma jomās.2. Grupa sāk darbu 2004. gada janvārī. AET pilda savus uzdevumus Padomes politiskajā pārraudzībā, no kuras tā saņem ieteikumus. Grupas vadītājs regulāri ziņo par grupas paveikto darbu, ko Pastāvīgo pārstāvju komitejai un PDK dara zināmu sagatavošanas grupa. AET izmanto PDK iegūto ES Militārās komitejas pieredzi, un veidā, kas vēl jānosaka, ES valstu bruņojuma direktoru pieredzi.3. Sagatavošanas grupa līdz 2004. gada aprīļa beigām iesniedz Padomei grupas priekšlikumus, lai Padome līdz 2004. gada jūnijam pieņemtu nepieciešamos lēmumus. Priekšlikumi aptver nākamās aģentūras administratīvos un apgādes aspektus, tās finanses un pirmās darbības programmas izklāsta projektu. Savas pilnvaras AET būs realizējusi no brīža, kad aģentūra sāks darbību vai 2004. gada 31. decembrī, atkarībā no tā, kas ir agrāk.4. Grupa nav Padomes sagatavošanas struktūra.AET UZDEVUMI5. Pamatojoties uz 2003. gada 17. un 18. novembra Padomes secinājumiem pievienotā ziņojuma AET līdz 2004. gada aprīļa beigām sagatavo:a) vispusīgu aģentūras izveides plānu, kas aptver:- aģentūras uzbūvi un organizāciju,- iekšējās darba metodes un procedūras, kas aģentūrai jāpieņem, lai pildītu tās funkcijas un uzdevumus,- priekšlikumus par tās darba attiecībām ar Padomes struktūrām un Komisiju,- priekšlikumus par atbilstošām attiecībām, un plānus to attīstībai ar OCCAR, WEAG/WEAO, L.o.I,- budžeta, administratīvos un personāla komplektēšanas pasākumus (tai skaitā vadošo struktūru statūtu projektus un pēc vajadzības iecelšanu amatos),- pirmās darbības programmas izklāsta projektu šādās jomās: aizsardzības spēju attīstība; sadarbība bruņojuma jomā; aizsardzības rūpnieciskās un tehniskās bāzes stiprināšana; konkurētspējīga Eiropas aizsardzības aprīkojuma tirgus izveide un pētniecības veicināšana,- sīki izstrādātu ieviešanas grafiku un plānu;b) Vienotās rīcības, ar ko izveido aģentūru, projekta elementus.AET VADĪTĀJS UN SASTĀVSGrupas sastāvam jāatspoguļo četras aģentūras darbības jomas kā minēts Saloniku Eiropadomes secinājumos.Grupu vadīs grupas vadītājs, kuru ieceļ ĢS/AP, izvēloties no kandidātiem, kurus iesaka dalībvalstis, valstis, kas pievienojas, un ES iestādes, pēc apspriedes ar Padomi un Komisiju. Kandidātiem jābūt ar lielu pieredzi un īpašām zināšanām aizsardzības spēju attīstības, pētniecības, iegādes un bruņojuma jomās, kā arī labām zināšanām par ES darbību, jo īpaši par KĀDP un ESDP.Grupa sastāv no:- valstu ekspertiem, kurus, saskaņā ar uzdevumu īpašajām prasībām, norīko dalībvalstis un valstis, kas pievienojas,- Eiropas iestāžu amatpersonas.Komisija uz grupu norīko vienu vai vairākas amatpersonas.Grupas locekļus izvēlas ĢS/AP apspriežoties ar grupas vadītāju, ņemot vērā pēc iespējas plašāku ģeogrāfisko teritoriju, un tie darbosies starptautiskās kompetences ietvaros.Visos gadījumos pieņemšana darbā notiks tā, lai nodrošinātu grupai augstākajam spēju un prasmes līmenim atbilstošus personāla pakalpojumus.--------------------------------------------------


title: 2008/268/EK: Padomes Lēmums ( 2008. gada 17. marts ), ar ko groza Lēmumu 1999/70/EK par valstu centrālo banku ārējiem revidentiem attiecībā uz Suomen Pankki ārējo revidentu

text:
               27.3.2008

               LV

               Eiropas Savienības Oficiālais Vēstnesis

               L 85/8

      PADOMES LĒMUMS

   (2008. gada 17. marts),
   ar ko groza Lēmumu 1999/70/EK par valstu centrālo banku ārējiem revidentiem attiecībā uz Suomen Pankki ārējo revidentu
   (2008/268/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 27. panta 1. punktu,
   ņemot vērā Eiropas Centrālās bankas Ieteikumu ECB/2008/1 (2008. gada 28. janvāris) Eiropas Savienības Padomei par Suomen Pankki ārējiem revidentiem (1),
   tā kā:

               (1)

               Eiropas Centrālās bankas (ECB) un Eurosistēmas valstu centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Eiropas Savienības Padome.

               (2)

               Ņemot vērā, ka Suomen Pankki pašreizējā ārējā revidenta pilnvaras beigsies pēc 2007. finanšu gada revīzijas pabeigšanas, ir jāieceļ ārējais revidents, sākot ar 2008. finanšu gadu.

               (3)

                  Suomen Pankki par savu ārējo revidentu 2008.–2012. finanšu gadam ir izvēlējusies KPMG Oy Ab.

               (4)

               ECB Padome ir ieteikusi, ka par Suomen Pankki ārējo revidentu no 2008. līdz 2012. finanšu gadam būtu jāieceļ KPMG Oy Ab.

               (5)

               Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (2),

         IR NOLĒMUSI ŠĀDI.
   1. pants
   Lēmuma 1999/70/EK 1. panta 11. punktu aizstāj ar šādu punktu:

      “11.   Ar šo par Suomen Pankki ārējo revidentu no 2008.līdz 2012. finanšu gadam ir apstiprināts KPMG Oy Ab.”

   2. pants
   Šo lēmumu dara zināmu ECB.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 17. martā.

            Padomes vārdā —

            priekšsēdētājs

         I. JARC

      (1)  OV C 29, 1.2.2008., 1. lpp.

      (2)  OV L 22, 29.1.1999., 69. lpp. Lēmumā jaunākie grozījumi izdarīti ar Lēmumu 2007/883/EK (OV L 346, 29.12.2007., 20. lpp.).